Aquilino Ribeiro

**Aquilino Gomes Ribeiro** (moris iha *Tabosa do Carregal*, iha dia-13 fulan-Setembru 1885, — mate iha Lizboa, iha dia-27 fulan-Maiu 1963]]) ne'e hakerek-na'in portugés.

Ema barak konsidera nia hola parte iha grupu husi romansista sira importante liu hotu iha primeira metade sékulu XX nian. Nia hahú nia knaar iha 1907 ho folletín *A Filha do Jardineiro* no depois 1913 ho istória-badak sira iha *Jardim das Tormentas* no mós romanse *A Via Sinuosa*, 1918, no nia kontinua hakerek ho kualidade literária nivel aas iha ninia testu barakliu, ne'ebé nia publika beibeik ho susesu. Públiku no krítiku literáriu sira gosta loos nia livru sira.

## Vida Aquilino Ribeiro nian

1885 – Nia moris iha *Carregal* (konsellu *Sernancelhe*) iha dia-13 Setembru. Nia amu-lulik ida nia oan. Nia sarani iha Igreja Matriz *Alhais* nian (Konsellu *Vila Nova de Paiva*).

1895 – Nia tuir eskola iha *Colégio da Lapa*, no liu ezame eskola primária nian.

1900 – Nia tama iha *Colégio Roseira*, iha Lamegu. Nia estuda Filozofia iha Vizeu. Depois nia tama Semináriu iha Beja, hodi halo tuir nia inan nia vontade ne'ebé hakarak nia atu sai amu-lulik.

1903 – Tanba la iha vokasaun, nia para ninia estudu durante primeira parte husi Kursu Teolójiku iha Semináriu iha Beja no nia bá hela metin iha Lizboa.

1904 – Nia fila fali ba *Soutosa*.

1906 – Nia fila fali ba Lizboa. Kolabora iha jornál republikanu *A Vanguarda*.

1907 – Hamutuk ho José Ferreira da Silva nia hakerek *A Filha do Jardineiro*, knaar-fiksaun hodi halo propaganda republikana no krítika ba ulun-boot rejime nian.

1907 – Nia tama ba *Loja Montanha* husi *[[Grande Oriente Lusitano]]* (Masonaria portugeza nian), iha Lizboa, liutiha simu konvite husi Luz de Almeida.

1907 - Nia tama dadur tanba nia anarkista, liutiha bomba ida rebenta iha ninia kuartu iha *Rua do Carrião*, iha dia-28 fulan-Novembru, iha Lizboa. Iha esplozaun ne'e revolusionáriu karbonáriu ida mate. Nia ta'uk julgamentu bele kondena nia atu hetan deportasaun ba Timór.

1908 - Nia halai sai husi komarka iha dia-12 fulan-Janeiru no moris klandestinu ihaLizboa, refujiadu iha uma ida Meira e Sousa nian, iha *Rua Nova do Almada*, iha zona *Boa Hora*.

1910 - Nia estuda iha *Faculdade de Letras* iha Sorbonne, iha Fransa. Nia mai Portugál liutiha implantasaun Repúblika nian iha dia-5 Outubru no fila fali ba París, hodi bá hasoru fali Grete Tiedemann ne'ebé nia koñese tiha ona iha-ne'ebá.

1912 - Nia hela iha Alemaña durante fulan balu.

1913 - Nia kaben ho Grete Tiedemann no fila fali ba París. Nia publika livru *Jardim das Tormentas*.

1914 - Ninia oan primeiru moris, ho naran Aníbal Aquilino Fritz. Hahú tiha Funu Mundiál Dahuluk, Aquilino fila fali ba Portugál, maski nia seidauk remata nia kursu lisenciatura.

1915 - Nia hetan kolokasaun nu'udar profesór iha *[[Liceu Camões]]*, no sei serbisu iha-ne'ebá durante tinan tolu.

1918 - Nia publika *A Via Sinuosa*.

1919 - Nia tama hodi serbisu iha *[[Biblioteca Nacional de Portugal]]*, liutiha konvite husi Raul Proença. Nia hamaluk ho intektuál sira ne'ebé ema hanaran *grupo da Biblioteca*, inklui Jaime Cortesão ho Raul Proença. Nia publica *Terras do Demo*.

1921 - Nia integra diresaun revista *[[Seara Nova]]* nian.

1922 - Nia publika *O Malhadinhas* ne'ebé inklui iha livru *Estrada de Santiago*.

1927 - Nia tama revolta 7 Fevereiru nian, iha Lizboa. Nia halai ba París. Iha tinan nia rohan nia fila ba Portugál, klandestinamente. Ninia feen-kaben dahuluk mate.

1928 - Nia hola parte iha revolta *Pinhel* nian. Dadur tiha iha komarka iha *Fontelo* (Vizeu), nia halai sai ba París.

1929 - Nia kaben ho Dona Jerónima Dantas Machado, Bernardino Machado nia oan.
Iha Lizboa Tribunal Militar hala'o ninia julgamentu maski nia la iha, no fó-sai kondenasaun ba nia.

1930 - Ninia oan daruak moris ho naran Aquilino Ribeiro Machado.

1931 - Nia bá hela iha Galiza.

1932 - Nia fila fali ba Portugál, klandestinu.

1933 - Nia simu Prémiu Ricardo Malheiros husi *[[Academia das Ciências de Lisboa]]*, tanba nia livru *As Três Mulheres de Sansão*.

1935 - Ema hili nia nu'udar sósiu-korrespondente Academia das Ciências de Lisboa nian.

1946 - Nia publika *Aldeia, Terra, Gente e Bichos*.

1951 - Nia publika *Geografia Sentimental*.

1952 - Nia halo viajen ba Brazíl no simu omenajen iha-ne'ebá husi hakerek-na'in no artista oioin, iha *[[Academia Brasileira de Letras]]*.

1956 - Nia fundadór no prezidente Sociedade Portuguesa de Escritores nian.

1957 - Nia publika *A Casa Grande de Romarigães*.

1958 - Nia publika *Quando os Lobos Uivam*. Nia hetan nomeasaun nu'udar sósiu-efetivu Academia das Ciências de Lisboa nian. Nia militante iha kandidatura Humberto Delgado nian ba prezidénsia Repúblika.

1960 - Mosu proposta ba nia atu sai kandidatu ba Prémiu Nobel Literatura nian husi Francisco Vieira de Almeida; proposta ne'e subscrita husi José Cardoso Pires, David Mourão-Ferreira, Urbano Tavares Rodrigues, José Gomes Ferreira, Maria Judite de Carvalho, Mário Soares, Vitorino Nemésio, Abel Manta, Alves Redol, Luísa Dacosta, Vergílio Ferreira, no seluseluk tan.

1961 - Nia bá Londres no París.

1962 - Ninia bei-oan primeiru, Mariana, moris no nia dedika *O Livro da Marianinha* ba nia.

1963 - Nia hetan omenajen iha sidade barak iha Portugál iha okaziaun ne'ebé ninia vida literária kompleta tinan limanulu. Nia mate iha dia-27 Maiu. Iha momentu ne'e kedas, Sensura bandu jornál sira la bele ko'alia tan kona-ba omenajen ne'ebé ema halo ba nia.

1972 - Ninia livru-memórias *Um Escritor Confessa-se* hetan publikasaun.

2007 - Parlamentu Portugál nian deside halo omenajen ba Aquilino Ribeiru nia memória no muda ninia mate-ruin ba *[[Panteão Nacional]]*, fatin ne'ebé rai erói portugés sira-nia rate.

## Knaar literáriu
Aquilino Ribeiro nia hakerek hanesan riku-soin nakonu ho liafuan murak barabarak ne'ebé inklui liafuan no espresaun idiomátika povu foho nian.

Maski nia hakerek kona-ba lisan no moris tradisionál, Aquilino hafoun beibeik nia estilu, no matenek-na'in sira susar atu halo klasifikasaun kona-ba ninia knaar-literáriu.

Iha livru barak nia inklui episódiu oioin ne'ebé kahur imajinasaun ho realidade husi nia vida rasik: hamaluk ho ema foho, edukasaun iha semináriu, konspirasaun polítika, halai subar husi autoridade rejime nian, ezíliu.

Aquilino Ribeiro, nu'udar hakerek-na'in, la fasil atu enkuadra iha korrente literária husi ninia otas. Maibé la iha dúvida katak Aquilino iha fatin entre hakerek-na'in sira naran-boot liu hotu iha dalen portugés.

### Knaar literáriu
**Istória-badak:**
* *A Filha do Jardineiro* (1907);
* *Jardim das Tormentas* (1913);
* *Estrada de Santiago*, onde se inclui o *Malhadinhas* (1922);
* *Quando ao Gavião Cai a Pena* (1935);
* *Arca de Noé I, II e III* (todos de 1963);

**Romanse no novela**:
* *A Via Sinuosa (1918);
* *Terras do Demo* (1919);
* *Filhas da Babilónia* (1920);
* *Andam Faunos pelos Bosques* (1926);
* *O Homem Que Matou o Diabo* (1930);
* *A Batalha sem Fim* (1932);
* *As Três Mulheres de Sansão* (1932);
* *Maria Benigna* (1933);
* *Aventura Maravilhosa* (1936);
* *S. Bonaboião, Anacoreta e Mártir* (1937);
* *Mónica* (1939);
* *O Servo de Deus e a Casa Roubada* (1941);
* *Volfrâmio* (1943);
* *Lápides Partidas* (1945);
* *Caminhos Errados* (1947);
* *O Arcanjo Negro* (1947);
* *Cinco Réis de Gente* (1948);
* *A Casa Grande de Romarigães* (1957);
* *Quando os Lobos Uivam* (1958);
* *Casa do Escorpião* (1963);
* *O Romance da Raposa* (1959).

== Ema seluk dehan kona-ba nia ==
* "Nia inimigu ba Rejime. Nia sei hatete aat ha'u; maibé la importa: nia hakerek-na'in boot tebes." - [[António de Oliveira Salazar]], kona-ba Aquilino Ribeiro.

== Fonte ==
* [http://www.instituto-camoes.pt/cvc/figuras/aribeiro.html Biografia iha pájina *Instituto Camões'' nian]  – iha lia-portugés